*Osnovna šola Franca Rozmana Staneta*

Datum: 29. 5. 2020

Spoštovani starši,

v ponedeljek, **1. 6. 2020, se učenci 4. in 5. razreda vračajo v šolo.**  Na šoli smo veseli, da se bomo ponovno srečali z učenkami in učenci. Upamo, da bo tudi za starše ena skrb manj ali pa bo ta manjša. Pred pričetkom pouka v šoli vam posredujemo nekaj informacij.

**Pouk** bo potekal po **enakem urniku** kot pred pred prekinitvijo pouka v šoli.

Učenci naj prvi dan prinesejo v šolo gradiva in pripomočke, ki jih imajo doma in jih bodo hranili v šoli.

Pouk se bo pričel ob 8.20, vendar bo prva ura pouka namenjena zbiranju otrok, higieni rok in navodilom povezanimi s spremembami pri uporabi garderobe. Starši lahko otroke pripeljejo pred šolo med 8.10 in 8.30. Otroke bodo pred šolo počakali zaposleni delavci šole. Starši ostanete izven šolskega prostora.

**Prevozi** bodo potekali enako kot pred prekinitvijo pouka v šoli. Predlagamo, da šolski prevoz koristijo le tisti učenci, ki nimajo druge možnosti prihoda v šolo in iz šole.

**Prehrano** bomo pripravili za prijavljene učence enako kot pred prekinitvijo pouka. Če se boste starši odločili za spremembo, to uredite z obrazcem prijava/preklic prehrane.

Preklic: <http://www.osfrslj.si/files/2008/09/Preklic-prijave-na-prehrano-2.pdf>

Prijava: <http://www.osfrslj.si/files/2008/09/Prijava-u%C4%8Dencev-na-prehrano.pdf>

**Podaljšano bivanje** bo potekalo enako kot pred prekinitvijo pouka. Morebitno spremembo (odjavo) starši sporočite razredničarki in v tajništvo šole tajnistvo@osfrslj.si

Starši, ki boste prišli **predčasno po otroka**, se zglasite pri receptorki. Ta bo učitelja in otroka seznanila, da ste prišli po otroka.

Učence, ki so vključeni v podaljšano bivanje do 15.10, bodo lahko starši **prevzeli pred šolo po odhodu vozačev ob 15.15.**

Starši, ki boste prišli po otroke v **popoldansko varstvo po 15.30 uri** se zglasite pri receptorju. Ta bo učitelja in otroka seznanil, da ste prišli po otroka.

**Preventivne dejavnosti.** V šoli bomo izvajali ukrepe fizične distance in dosledno izvajanje higienskih ukrepov. V šolo naj prihajajo le otroci, ki so zdravi. Odsotnost otrok starši sporočate razredničarkam in v tajništvo šole.

Za dodatna pojasnila sem vam na voljo.

S spoštovanjem

 Božo Starašinič, ravnatelj